nibzard/narodne-novine-full-text-markdown huggingface dataset:
## Zakon o izmjenama Zakona o rodiljnim i roditeljskim potporama

### NN 152/2014 (22.12.2014.), Zakon o izmjenama Zakona o rodiljnim i roditeljskim potporama

HRVATSKI SABOR

2867

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O RODILJNIM I RODITELJSKIM POTPORAMA

Proglašavam Zakon o izmjenama Zakona o rodiljnim i roditeljskim potporama, koji je Hrvatski sabor donio na sjednici 12. prosinca 2014. godine.

Klasa: 011-01/14-01/178

Urbroj: 71-05-03/1-14-2

Zagreb, 17. prosinca 2014.

Predsjednik

Republike Hrvatske

Ivo Josipović, v. r.

ZAKON

O IZMJENAMA ZAKONA O RODILJNIM I RODITELJSKIM POTPORAMA

Članak 1.

U Zakonu o rodiljnim i roditeljskim potporama (»Narodne novine«, br. 85/08., 110/08., 34/11. i 54/13.) u članku 18. stavku 2. podstavku 3. riječi: »ocjeni nadležnog tijela vještačenja Zavoda« zamjenjuju se riječima: »nalazu i mišljenju Zavoda za vještačenje, profesionalnu rehabilitaciju i zapošljavanje osoba s invaliditetom sukladno posebnom zakonu«.

Članak 2.

U članku 23. stavcima 1., 2. i 6. riječi: »nadležnog tijela vještačenja prema propisima o obveznom zdravstvenom osiguranju« zamjenjuju se riječima: »Zavoda za vještačenje, profesionalnu rehabilitaciju i zapošljavanje osoba s invaliditetom sukladno posebnom zakonu«.

Članak 3.

U članku 36. stavak 3. mijenja se i glasi:

»(3) Po iskorištenju posvojiteljskog dopusta iz stavaka 1. i 2. ovoga članka, zaposleni posvojitelj ili samozaposleni posvojitelj za posvojenika do njegove 8. godine života ima pravo na roditeljski dopust i sva druga prava zaposlenog roditelja i samozaposlenog roditelja pod uvjetima i u trajanju propisanom ovim Zakonom.«.

Članak 4.

Ovaj Zakon stupa na snagu osmoga dana od dana objave u »Narodnim novinama«, osim članaka 1. i 2. ovoga Zakona koji stupaju na snagu 1. siječnja 2015.

Klasa: 022-03/14-01/147

Zagreb, 12. prosinca 2014.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 152/2014-2867
## Zakon o izmjeni Zakona o ugostiteljskoj djelatnosti

### NN 152/2014 (22.12.2014.), Zakon o izmjeni Zakona o ugostiteljskoj djelatnosti

HRVATSKI SABOR

2868

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O UGOSTITELJSKOJ DJELATNOSTI

Proglašavam Zakon o izmjeni Zakona o ugostiteljskoj djelatnosti, koji je Hrvatski sabor donio na sjednici 12. prosinca 2014. godine.

Klasa: 011-01/14-01/179

Urbroj: 71-05-03/1-14-2

Zagreb, 17. prosinca 2014.

Predsjednik

Republike Hrvatske

Ivo Josipović, v. r.

ZAKON

O IZMJENI ZAKONA O UGOSTITELJSKOJ DJELATNOSTI

Članak 1.

U Zakonu o ugostiteljskoj djelatnosti (»Narodne novine«, br. 138/06., 152/08., 43/09., 88/10., 50/12., 80/13., 30/14. i 89/14.) članak 40. mijenja se i glasi:

»(1) U provedbi inspekcijskog nadzora u području ugostiteljske djelatnosti, odnosno pružanja ugostiteljskih usluga, turistički inspektor će rješenjem zabraniti pravnoj ili fizičkoj osobi, do otklanjanja utvrđenih nedostataka, daljnje obavljanje ugostiteljske djelatnosti, odnosno pružanje ugostiteljskih usluga, u dijelu u kojem se pružaju suprotno rješenju nadležnog tijela izdanom temeljem članaka 19., 20., 22., 23., 25., 33. i 38.a ovoga Zakona.

(2) Rješenje iz stavka 1. ovoga članka, turistički inspektor je dužan otpremiti stranci najkasnije sljedeći radni dan od zaključenja zapisnika o inspekcijskom nadzoru.

(3) Žalba protiv rješenja iz stavka 2. ovoga članka ne odgađa izvršenje rješenja.«.

Članak 2.

Postupci započeti prema odredbama članka 40. Zakona o ugostiteljskoj djelatnosti (»Narodne novine«, br. 138/06., 152/08., 43/09., 88/10., 50/12., 80/13. i 30/14.) do dana stupanja na snagu Uredbe o izmjeni Zakona o ugostiteljskoj djelatnosti (»Narodne novine«, br. 89/14.), dovršit će se prema odredbama toga Zakona.

Članak 3.

Danom stupanja na snagu ovoga Zakona prestaje važiti Uredba o izmjeni Zakona o ugostiteljskoj djelatnosti (»Narodne novine«, br. 89/14.).

Članak 4.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/14-01/160

Zagreb, 12. prosinca 2014.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 152/2014-2868
## Zakon o izmjeni Zakona o pružanju usluga u turizmu

### NN 152/2014 (22.12.2014.), Zakon o izmjeni Zakona o pružanju usluga u turizmu

HRVATSKI SABOR

2869

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O PRUŽANJU USLUGA U TURIZMU

Proglašavam Zakon o izmjeni Zakona o pružanju usluga u turizmu, koji je Hrvatski sabor donio na sjednici 12. prosinca 2014. godine.

Klasa: 011-01/14-01/180

Urbroj: 71-05-03/1-14-2

Zagreb, 17. prosinca 2014.

Predsjednik

Republike Hrvatske

Ivo Josipović, v. r.

ZAKON

O IZMJENI ZAKONA O PRUŽANJU USLUGA U TURIZMU

Članak 1.

U Zakonu o pružanju usluga u turizmu (»Narodne novine«, br. 68/07., 88/10., 30/14. i 89/14.) članak 58. mijenja se i glasi:

»(1) U provedbi inspekcijskog nadzora u području pružanja usluga u turizmu, turistički inspektor će rješenjem zabraniti pravnoj ili fizičkoj osobi, do otklanjanja utvrđenih nedostataka, daljnje pružanje usluga u turizmu, u dijelu u kojem se pružaju suprotno rješenju nadležnog tijela izdanom temeljem članaka 10., 27., 47., 50., 54. i 55. ovoga Zakona.

(2) Rješenje iz stavka 1. ovoga članka, turistički inspektor je dužan otpremiti stranci najkasnije sljedeći radni dan od zaključenja zapisnika o inspekcijskom nadzoru.

(3) Žalba protiv rješenja iz stavka 2. ovoga članka ne odgađa izvršenje rješenja.«.

Članak 2.

Postupci započeti prema odredbama članka 58. Zakona o pružanju usluga u turizmu (»Narodne novine«, br. 68/07., 88/10. i 30/14.) do dana stupanja na snagu Uredbe o izmjeni Zakona o pružanju usluga u turizmu (»Narodne novine«, br. 89/14.), dovršit će se prema odredbama toga Zakona.

Članak 3.

Danom stupanja na snagu ovoga Zakona prestaje važiti Uredba o izmjeni Zakona o pružanju usluga u turizmu (»Narodne novine«, br. 89/14.).

Članak 4.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/14-01/149

Zagreb, 12. prosinca 2014.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 152/2014-2869
## Zakon o izmjenama i dopunama Zakona o obveznim osiguranjima u prometu

### NN 152/2014 (22.12.2014.), Zakon o izmjenama i dopunama Zakona o obveznim osiguranjima u prometu

HRVATSKI SABOR

2870

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O OBVEZNIM OSIGURANJIMA U PROMETU

Proglašavam Zakon o izmjenama i dopunama Zakona o obveznim osiguranjima u prometu, koji je Hrvatski sabor donio na sjednici 12. prosinca 2014. godine.

Klasa: 011-01/14-01/181

Urbroj: 71-05-03/1-14-2

Zagreb, 17. prosinca 2014.

Predsjednik

Republike Hrvatske

Ivo Josipović, v. r.

ZAKON

O IZMJENAMA I DOPUNAMA ZAKONA O OBVEZNIM OSIGURANJIMA U PROMETU

Članak 1.

U Zakonu o obveznim osiguranjima u prometu (»Narodne novine«, br. 151/05., 36/09., 75/09. i 76/13.) u članku 12. stavci 3. i 4. mijenjaju se i glase:

»(3) Odgovorni osiguratelj je dužan isplatiti iznos naknade štete u roku iz stavka 1. ovoga članka. U slučaju nemogućnosti utvrđenja visine konačnog iznosa štete, odgovorni osiguratelj je oštećenoj osobi dužan isplatiti iznos nespornog iznosa naknade štete kao predujam u roku propisanom stavkom 1. ovoga članka.

(4) U slučaju neizvršenja obveze isplate naknade štete ili nespornog iznosa naknade štete, u roku iz stavka 1. ovoga članka, oštećena osoba uz dužni iznos naknade štete, odnosno uz dužni nesporni iznos naknade štete ima pravo i na isplatu iznosa kamate, i to od dana podnošenja odštetnog zahtjeva.«.

Članak 2.

U članku 15. stavak 1. mijenja se i glasi:

»(1) Odredbe članka 11., 12., 13. i 14. ovoga Zakona koje se odnose na društvo za osiguranje na odgovarajući se način primjenjuju i na Hrvatski ured za osiguranje.«.

Članak 3.

U članku 23. točka 6. briše se.

Dosadašnja točka 7. postaje točka 6.

Članak 4.

U članku 24. stavku 3. iza riječi: »točke 5.« dodaju se riječi: »i 7.«

Članak 5.

U članku 63. stavku 5. točki 4. iza riječi: »iznos« dodaju se riječi: »naknade štete ili«.

Članak 6.

U članku 64. stavku 1. točki 2. iza riječi: »iznos« dodaju se riječi: »naknade štete ili«.

PRIJELAZNE I ZAVRŠNE ODREDBE

Članak 7.

(1) Odredba članka 3. stavka 1. ovoga Zakona primjenjuje se od 1. srpnja 2013.

(2) U pogledu odštetnih zahtjeva na koje se odnosi odredba članka 3. stavka 1. ovoga Zakona podnijetih prije stupanja na snagu ovoga Zakona, rokovi i zakonske zatezne kamate iz članka 12. Zakona o obveznim osiguranjima u prometu (»Narodne novine«, br. 151/05., 36/09., 75/09. i 76/13.) teku od dana stupanja na snagu ovoga Zakona.

Članak 8.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/14-01/170

Zagreb, 12. prosinca 2014.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 152/2014-2870
## Rješenje o razrješenju pomoćnika ministra poljoprivrede

### NN 152/2014 (22.12.2014.), Rješenje o razrješenju pomoćnika ministra poljoprivrede

152 22.12.2014 Rješenje o razrješenju pomoćnika ministra poljoprivrede

VLADA REPUBLIKE HRVATSKE

2873

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 41. stavka 3. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 17. prosinca 2014. godine donijela

RJEŠENJE

O RAZRJEŠENJU POMOĆNIKA MINISTRA POLJOPRIVREDE

Razrješuje se LUKA ŽIVANOVIĆ dužnosti pomoćnika ministra poljoprivrede, s danom 31. prosinca 2014. godine, na osobni zahtjev.

Klasa: 080-02/14-02/274
Urbroj: 5030115/1-14-02
Zagreb, 17. prosinca 2014.

Predsjednik
Zoran Milanović, v. r.

Rješenje, NN 152/2014-2873
## Rješenje o razrješenju pomoćnice ministra poljoprivrede

### NN 152/2014 (22.12.2014.), Rješenje o razrješenju pomoćnice ministra poljoprivrede

VLADA REPUBLIKE HRVATSKE

2874

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 41. stavka 3. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 17. prosinca 2014. godine donijela

RJEŠENJE

O RAZRJEŠENJU POMOĆNICE MINISTRA POLJOPRIVREDE

Razrješuje se ZVJEZDANA BLAŽIĆ dužnosti pomoćnice ministra poljoprivrede, s danom 31. prosinca 2014. godine, na osobni zahtjev.

Klasa: 080-02/14-02/273

Urbroj: 5030115/1-14-02

Zagreb, 17. prosinca 2014.

Predsjednik

Zoran Milanović, v. r.

Rješenje, NN 152/2014-2874
## Rješenje o imenovanju pomoćnice ministra poljoprivrede

### NN 152/2014 (22.12.2014.), Rješenje o imenovanju pomoćnice ministra poljoprivrede

VLADA REPUBLIKE HRVATSKE

2875

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 41. stavka 3. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 17. prosinca 2014. godine donijela

RJEŠENJE

O IMENOVANJU POMOĆNICE MINISTRA POLJOPRIVREDE

Imenuje se ZRINKA STAREŠINIĆ pomoćnicom ministra poljoprivrede, s danom 1. siječnja 2015. godine.

Klasa: 080-02/14-01/350

Urbroj: 5030115/1-14-02

Zagreb, 17. prosinca 2014.

Predsjednik

Zoran Milanović, v. r.

Rješenje, NN 152/2014-2875
## Rješenje o imenovanju pomoćnika ministra poljoprivrede

### NN 152/2014 (22.12.2014.), Rješenje o imenovanju pomoćnika ministra poljoprivrede

VLADA REPUBLIKE HRVATSKE

2876

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 41. stavka 3. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 17. prosinca 2014. godine donijela

RJEŠENJE

O IMENOVANJU POMOĆNIKA MINISTRA POLJOPRIVREDE

Imenuje se mr. sc. ZORAN VASIĆ pomoćnikom ministra poljoprivrede, s danom 1. siječnja 2015. godine.

Klasa: 080-02/14-01/351

Urbroj: 5030115/1-14-02

Zagreb, 17. prosinca 2014.

Predsjednik

Zoran Milanović, v. r.

Rješenje, NN 152/2014-2876
## Rješenje o razrješenju predsjednika i članova Upravnog vijeća Hrvatske akreditacijske agencije

### NN 152/2014 (22.12.2014.), Rješenje o razrješenju predsjednika i članova Upravnog vijeća Hrvatske akreditacijske agencije

VLADA REPUBLIKE HRVATSKE

2877

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 6. stavka 3. Uredbe o osnivanju Hrvatske akreditacijske agencije (»Narodne novine«, br. 158/2004, 44/2005 i 30/2010), Vlada Republike Hrvatske je na sjednici održanoj 17. prosinca 2014. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA HRVATSKE AKREDITACIJSKE AGENCIJE

1. Razrješuje se DALIBOR MARIJANOVIĆ dužnosti predsjednika Upravnog vijeća Hrvatske akreditacijske agencije, s danom 30. prosinca 2014. godine, radi isteka mandata.

2. Razrješuju se dužnosti članovi Upravnog vijeća Hrvatske akreditacijske agencije, s danom 30. prosinca 2014. godine, radi isteka mandata:

– HRVOJE PRPIĆ, dr. med.

– dr. sc. ZDENKO FRANIĆ

– MARIJAN VARGA

– ANDRO VRDOLJAK.

Klasa: 080-02/14-02/277

Urbroj: 5030115/1-14-02

Zagreb, 17. prosinca 2014.

Predsjednik

Zoran Milanović, v. r.

Rješenje, NN 152/2014-2877
## Rješenje o imenovanju predsjednika i članova Upravnog vijeća Hrvatske akreditacijske agencije

### NN 152/2014 (22.12.2014.), Rješenje o imenovanju predsjednika i članova Upravnog vijeća Hrvatske akreditacijske agencije

VLADA REPUBLIKE HRVATSKE

2878

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 6. stavka 3. Uredbe o osnivanju Hrvatske akreditacijske agencije (»Narodne novine«, br. 158/2004, 44/2005 i 30/2010), Vlada Republike Hrvatske je na sjednici održanoj 17. prosinca 2014. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA HRVATSKE AKREDITACIJSKE AGENCIJE

1. Imenuje se MARIO FERIĆ predsjednikom Upravnog vijeća Hrvatske akreditacijske agencije, s danom 31. prosinca 2014. godine.

2. Za članove Upravnog vijeća Hrvatske akreditacijske agencije, s danom 31. prosinca 2014. godine, imenuju se:

– MARIJAN VARGA

– MIRAN ŠKERL

– mr. sc. BOŽIDAR LJUBIĆ

– MARTINA HORVATIĆ.

Klasa: 080-02/14-01/355

Urbroj: 5030115/1-14-02

Zagreb, 17. prosinca 2014.

Predsjednik

Zoran Milanović, v. r.

Rješenje, NN 152/2014-2878
## Rješenje o razrješenju člana Upravnog vijeća Hrvatskog centra za razminiranje

### NN 152/2014 (22.12.2014.), Rješenje o razrješenju člana Upravnog vijeća Hrvatskog centra za razminiranje

VLADA REPUBLIKE HRVATSKE

2879

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 4. stavka 4. Uredbe o osnivanju Hrvatskog centra za razminiranje (»Narodne novine«, br. 24/98, 32/98, 150/98, 58/2000, 18/2002, 10/2004, 79/2005, 81/2008, 37/2011 i 70/2012), Vlada Republike Hrvatske je na sjednici održanoj 17. prosinca 2014. godine donijela

RJEŠENJE

O RAZRJEŠENJU ČLANA UPRAVNOG VIJEĆA HRVATSKOG CENTRA ZA RAZMINIRANJE

Razrješuje se mr. sc. GORAN RADMAN dužnosti člana Upravnog vijeća Hrvatskog centra za razminiranje, na osobni zahtjev.

Klasa: 080-02/14-02/272

Urbroj: 5030115/1-14-03

Zagreb, 17. prosinca 2014.

Predsjednik

Zoran Milanović, v. r.

Rješenje, NN 152/2014-2879
## Rješenje o razrješenju predsjedavajućeg i dijela članova Središnje koordinacije za nadzor i zaštitu prava i interesa Republike Hrvatske na moru

### NN 152/2014 (22.12.2014.), Rješenje o razrješenju predsjedavajućeg i dijela članova Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

2880

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014), članka 8. stavka 3. Zakona o Obalnoj straži Republike Hrvatske (»Narodne novine«, broj 109/2007) i članka 2. stavka 1. Uredbe o organizaciji i načinu rada Središnje koordinacije, Stručnog tijela i područnih jedinica koordinacije tijela nadležnih za nadzor i zaštitu prava i interesa Republike Hrvatske na moru (»Narodne novine«, broj 77/2008), Vlada Republike Hrvatske je na sjednici održanoj 17. prosinca 2014. godine donijela

RJEŠENJE

O RAZRJEŠENJU PREDSJEDAVAJUĆEG I DIJELA ČLANOVA SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

1. Razrješuje se RANKO OSTOJIĆ, potpredsjednik Vlade Republike Hrvatske i ministar unutarnjih poslova, dužnosti predsjedavajućeg Središnje koordinacije za nadzor i zaštitu prava i interesa Republike Hrvatske na moru, radi isteka mandata.

2. Razrješuju se dužnost članovi Središnje koordinacije za nadzor i zaštitu prava i interesa Republike Hrvatske na moru:

– dr. sc. KRISTINA ČELIĆ, na koju je imenovana kao predstavnica ministarstva nadležnog za gospodarstvo

– DAVORIN KAJFEŠ, na koju je imenovan kao predstavnik ministarstva nadležnog za financije

– SANJA ŠABAN, na koju je imenovana kao predstavnica ministarstva nadležnog za kulturu.

Klasa: 080-02/14-02/278

Urbroj: 5030115/1-14-02

Zagreb, 17. prosinca 2014.

Predsjednik

Zoran Milanović, v. r.

Rješenje, NN 152/2014-2880
## Rješenje o imenovanju predsjedavajućeg i dijela članova Središnje koordinacije za nadzor i zaštitu prava i interesa Republike Hrvatske na moru

### NN 152/2014 (22.12.2014.), Rješenje o imenovanju predsjedavajućeg i dijela članova Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

2881

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014), članka 8. stavka 3. Zakona o Obalnoj straži Republike Hrvatske (»Narodne novine«, broj 109/2007) i članka 2. stavka 1. Uredbe o organizaciji i načinu rada Središnje koordinacije, Stručnog tijela i područnih jedinica koordinacije tijela nadležnih za nadzor i zaštitu prava i interesa Republike Hrvatske na moru (»Narodne novine«, broj 77/2008), Vlada Republike Hrvatske je na sjednici održanoj 17. prosinca 2014. godine donijela

RJEŠENJE

O IMENOVANJU PREDSJEDAVAJUĆEG I DIJELA ČLANOVA SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

1. Imenuje se ANTE KOTROMANOVIĆ, ministar obrane, predsjedavajućim Središnje koordinacije za nadzor i zaštitu prava i interesa Republike Hrvatske na moru, po položaju.

2. Za članove Središnje koordinacije za nadzor i zaštitu prava i interesa Republike Hrvatske na moru, imenuju se:

– mr. sc. ANTE MIŠURA, predstavnik ministarstva nadležnog za morsko ribarstvo

– RENATA TANDARA, predstavnica ministarstva nadležnog za gospodarstvo

– ANTONIO MUČNJAK, predstavnik ministarstva nadležnog za financije

– mr. sc. ZORAN WIEWEGH, predstavnik ministarstva nadležnog za kulturu.

Klasa: 080-02/14-01/354

Urbroj: 5030115/1-14-02

Zagreb, 17. prosinca 2014.

Predsjednik

Zoran Milanović, v. r.

Rješenje, NN 152/2014-2881
## Pravilnik o izmjeni Pravilnika o posebnom porezu na motorna vozila

### NN 152/2014 (22.12.2014.), Pravilnik o izmjeni Pravilnika o posebnom porezu na motorna vozila

152 22.12.2014 Pravilnik o izmjeni Pravilnika o posebnom porezu na motorna vozila

MINISTARSTVO FINANCIJA

2883

Na temelju članka 33. Zakona o posebnom porezu na motorna vozila (»Narodne novine«, broj 15/20131 i 108/2013 – ispravak) ministar financija donosi

PRAVILNIK

O IZMJENI PRAVILNIKA O POSEBNOM POREZU NA MOTORNA VOZILA

Članak 1.

U Pravilniku o posebnom porezu na motorna vozila (»Narodne novine«, broj 52/2013, 90/2013, 140/20131 i 116/2014) u članku 5.a stavak 4. mijenja se i glasi:

»(4) Ako u razdoblju od 6 mjeseci od dana registracije trgovac motorno vozilo iz stavka 1. ovoga članka proda osobi koja ga ne stječe radi uporabe na cestama i registracije u Republici Hrvatskoj ako motorno vozilo bude ukradeno ili uništeno, dužan je obračunati i platiti posebni porez u iznosu razlike između iznosa koji bi bio utvrđen za to motorno vozilo na dan izdavanja napomene iz stavka 5. ovoga članka i iznosa povrata za to motorno vozilo koji bi bio utvrđen primjenom Tablice 2 ovoga Pravilnika, ovisno o razdoblju tijekom kojeg je motorno vozilo bilo registrirano u Republici Hrvatskoj. Trgovac je dužan motorno vozilo i iznos posebnog poreza iskazati u mjesečnom izvješću iz članka 29. ovoga Pravilnika.«

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/14-02/49
Urbroj: 513-02-1760/5-14-3
Zagreb, 5. prosinca 2014.

Ministar financija
mr. sc. Boris Lalovac, v. r.

Pravilnik, NN 152/2014-2883
## Odluka o dodjeli Državne nagrade za humanitarni rad u 2014. godini

### NN 152/2014 (22.12.2014.), Odluka o dodjeli Državne nagrade za humanitarni rad u 2014. godini

152 22.12.2014 Odluka o dodjeli Državne nagrade za humanitarni rad u 2014. godini

MINISTARSTVO SOCIJALNE POLITIKE I MLADIH

2885

Na temelju članka 39. i članka 74. Zakona o sustavu državne uprave (»Narodne novine«, broj 150/11), Državnog proračuna Republike Hrvatske za 2014. godinu i projekcije za 2015. i 2016. godinu (»Narodne novine«, broj 152/13., 39/14. i 141/14), Zakona o izvršavanju Državnog proračuna Republike Hrvatske za 2014. godinu (»Narodne novine«, broj: 152/13., 39/14. i 141/14), a u svezi s člankom 16. Zakona o humanitarnoj pomoći (»Narodne novine«, broj: 128/10) i Pravilnikom o Državnoj nagradi za humanitarni rad (»Narodne novine«, broj 144/11), te u svezi s člankom 21. Zakona o ustrojstvu i djelokrugu ministarstava i drugih središnjih tijela državne uprave (»Narodne novine«, broj: 150/11, 22/12, 39/13, 125/13 i 148/13), kao i prijedloga Odbora za dodjelu Državne nagrade za humanitarni rad sa sjednice održane 2. prosinca 2014. godine, potpredsjednica Vlade Republike Hrvatske i ministrica socijalne politike i mladih donosi

ODLUKU

O DODJELI DRŽAVNE NAGRADE ZA HUMANITARNI RAD U 2014. GODINI

I.

Ovom odlukom Ministarstvo socijalne politike i mladih (u daljnjem tekstu: Ministarstvo) dodjeljuje Državnu nagrada za humanitarni rad u 2014. godini (u daljnjem tekstu: Nagrada), i to:

1. U kategoriji – Nagrada za životno djelo

SLAVICI OKREŠA iz Selca, Maršala Tita 72

2. U kategoriji – Godišnja nagrada

MAJDI IVANDA iz Šibenika, Triglavska 11

BRANKU VRBEŠIĆ iz Valpova, Hrvatskih branitelja 2 i

EMI MOŽANIĆ iz Maruševeca, Čalinec 91

kao najveće priznanje koje Republika Hrvatska dodjeljuje za iznimna postignuća i doprinos razvoju i unapređenju humanitarnog rada u Republici Hrvatskoj.

II.

Nagrađenoj iz točke I. ove Odluke, u kategoriji – Nagrada za životno djelo, dodjeljuje se Nagrada u obliku povelje i u novčanom iznosu od 10.000,00 kn (deset tisuća kuna).

Nagrađenima iz točke I. ove Odluke, u kategoriji – Godišnja nagrada, dodjeljuje se Nagrada u obliku povelje.

III.

Nagrada se uručuje na svečanoj sjednici Odbora za dodjelu Državne nagrade za humanitarni rad.

IV.

Ova Odluka stupa na snagu danom donošenja.

Klasa: 230-05/14-01/1

Urbroj: 519-03-2-3/2-14-12

Zagreb, 5. prosinca 2014.

Potpredsjednica
Vlade Republike Hrvatske i
ministrica socijalne politike i mladih
Milanka Opačić, v. r.

Odluka, NN 152/2014-2885
## Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

### NN 152/2014 (22.12.2014.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

152 22.12.2014 Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVLJA

2886

Na temelju članka 107. stavka 4. i stavka 6. Zakona o oružju (»Narodne novine« broj 63/07, 146/08, 59/12), ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08, 137/08, 15/09, 26/09, 33/09, 43/09, 68/09, 91/09, 116/09, 138/09, 14/10, 31/10, 44/10, 79/10, 118/10, 133/10, 12/11, 34/11, 42/11, 58/11, 68/11, 76/11, 112/11 i 148/11, 18/12, 30/12, 55/12, 65/12, 69/12, 83/12, 106/12, 113/12, 8/13, 22/13, 46/13, 69/13, 89/1, 122/13, 151/13, 61/14, 94/14 i 130/14) u točki I. iza rednog broja 279. dodaju se brojevi i riječi:

280. »Dom zdravlja Virovitičko-podravske županije, Ljudevita Gaja 21, Virovitica.«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/07-05/08

Urbroj: 534-03-1-1/4-14-105

Zagreb, 3. prosinca 2014.

Ministar
prim. Siniša Varga, dr. med. dent., v. r.

Rješenje, NN 152/2014-2886
## Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

### NN 152/2014 (22.12.2014.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVLJA

2887

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03, 38/08, 16/11), ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03, 179/03, 95/04, 179/04, 113/05, 130/05, 05/06, 45/06, 78/06, 98/06, 113/06, 45/07, 77/07, 116/07, 126/07, 133/07, 15/08, 29/08, 45/08, 90/08, 135/08, 15/09, 26/09, 33/09, 43/09, 68/09 i 78/09, 89/09, 116/09, 138/09, 14/10, 31/10, 44/10, 79/10, 120/10, 133/10, 12/11, 34/11, 44/11, 58/11, 68/11, 87/11, 112/11, 136/11, 148/11, 18/12, 30/1, 55/12, 65/12 i 83/12, 106/12, 113/12, 8/13, 22/13, 35/13, 69/13, 89/13, 151/13, 61/14, 94/14 i 130/14.) u točki I. iza rednog broja 119. dodaju se brojevi i riječi:

120. »Dom zdravlja Virovitičko-podravske županije, Ljudevita Gaja 21, Virovitica.«

121. »Poliklinika Zagreb, Argentinska 2, Zagreb«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/03-06/1

Urbroj: 534-03-1-1/4-14-114

Zagreb, 3. prosinca 2014.

Ministar

prim. Siniša Varga, dr. med. dent., v. r.

Rješenje, NN 152/2014-2887
## Odluka o prirezu poreza na dohodak Općine Kanfanar

### NN 152/2014 (22.12.2014.), Odluka o prirezu poreza na dohodak Općine Kanfanar

152 22.12.2014 Odluka o prirezu poreza na dohodak Općine Kanfanar

OPĆINA KANFANAR

2888

Na temelju članka 30. a i članka 95. Zakona o financiranju jedinica lokalne i područne (regionalne) samouprave (»Narodne novine«, broj 117/93, 69/97, 33/00, 73/00, 127/00, 59/01, 107/01, 117/01, 150/02 i 147/03.) te članka 33. i članka 77. Statuta Općine Kanfanar (»Službeni glasnik Općine Kanfanar« broj 02/09. i 03/13.), Općinsko vijeće Općine Kanfanar je na svojoj sjednici održanoj 15. prosinca 2014. godine donijelo

ODLUKU

O IZMJENAMA ODLUKE O PRIREZU POREZA NA DOHODAK

Članak 1.

U Odluci o prirezu poreza na dohodak Općine Kanfanar (»Narodne novine«, broj 138/06 i 147/09.), članak 3. mijenja se i glasi:

»Prirez porezu na dohodak plaća se po stopi od 5% od utvrđene osnovice.«

Članak 2.

Ova Odluka stupa na snagu osmog dana od objave u »Narodnim novinama«, a primjenjuje se od 1. siječnja 2015. godine.

Klasa: 021-01/14-01/49

Urbroj: 2171/03-01-14-1

Kanfanar, 15. prosinca 2014.

Predsjednik Općinskog vijeća
Marko Jelenić, v. r.

Odluka, NN 152/2014-2888
## Odluka o općinskim porezima Općine Konavle

### NN 152/2014 (22.12.2014.), Odluka o općinskim porezima Općine Konavle

OPĆINA KONAVLE

2890

Na temelju članka 30. Zakona o financiranju jedinica lokalne i područne (regionalne) samouprave (»Narodne novine« broj 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07 – Odluka Ustavnog suda RH, 73/08 i 25/12) i članka 31. Statuta Općine Konavle (Službeni glasnik Općine Konavle broj 6/14 – pročišćeni tekst) Općinsko vijeće općine Konavle na 10. sjednici održanoj 12. prosinca 2014. godine donijelo je

ODLUKU

O IZMJENI ODLUKE O OPĆINSKIM POREZIMA

Članak 1.

U Odluci o općinskim porezima (»Narodne novine« broj 4/2002) u članku 2. stavak 1. briše se točka 5.

Članak 2.

Članak 3. mijenja se se i glasi:

»Prirez porezu na dohodak plaća se na području Općine sukladno Zakonu o porezu na dohodak i Pravilniku o porezu na dohodak te ovoj Odluci.

Prirez porezu na dohodak plaća se na porez na dohodak od nesamostalnog rada, porez na dohodak od samostalne djelatnosti, porez na dohodak od imovine i imovinskih prava, porez na dohodak od kapitala, porez na dohodak od osiguranja i porez na dohodak od drugog dohotka.

Osnovica prireza porezu na dohodak je porez na dohodak utvrđen sukladno Zakonu o porezu na dohodak i Pravilniku o porezu na dohodak.

Prirez porezu na dohodak plaća se po stopi 10% na osnovicu iz stavka 3. ovog članka.

Obveznik prireza porezu na dohodak je fizička osoba koja je obveznik poreza na dohodak i ima prebivalište ili uobičajeno boravište na području Općine Konavle.«

Članak 3.

Ova Odluka stupa na snagu 1. siječnja 2015., a objavit će se u »Službenom glasniku Općine Konavle« i »Narodnim novima«.

Klasa: 021-05/05-14/69

Urbroj: 2117/02-01-14-1

Cavtat, 12. prosinca 2014.

Predsjednik Općinskog vijeća
Ivo Simović, v. r.

152 22.12.2014 Odluka o općinskim porezima Općine Konavle

152 22.12.2014 Odluka o općinskim porezima Općine Konavle

Odluka, NN 152/2014-2890
## Odluka o postavljanju prof. dr. Nenada Preloga za izvanrednog i opunomoćenog veleposlanika Republike Hrvatske u Republici Mozam­biku

### NN 153/2014 (23.12.2014.), Odluka o postavljanju prof. dr. Nenada Preloga za izvanrednog i opunomoćenog veleposlanika Republike Hrvatske u Republici Mozam­biku

153 23.12.2014 Odluka o postavljanju prof. dr. Nenada Preloga za izvanrednog i opunomoćenog veleposlanika Republike Hrvatske u Republici Mozam­biku

PREDSJEDNIK REPUBLIKE HRVATSKE

2891

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1301/36, urbroj: 5030115/1-14-14 od 12. prosinca 2014., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Prof dr. sc. NENAD PRELOG, izvanredni i opunomoćeni veleposlanik Republike Hrvatske u Republici Južnoj Africi, sa sjedištem u Pretoriji, postavlja se i za izvanrednog i opunomoćenog veleposlanika Republike Hrvatske u Republici Mozambiku, sa sjedištem u Pretoriji.

Ova Odluka stupa na snagu danom donošenja.

Klasa: 018-07/14-02/35
Urbroj: 71-05-03/1-14-2
Zagreb, 16. prosinca 2014.

Predsjednik
Republike Hrvatske
Ivo Josipović, v. r.

Odluka, NN 153/2014-2891
## Odluka o donošenju Akcijskog programa Strategije upravljanja morskim okolišem i obalnim područjem: Sustav praćenja i promatranja za stalnu procjenu stanja Jadranskog mora

### NN 153/2014 (23.12.2014.), Odluka o donošenju Akcijskog programa Strategije upravljanja morskim okolišem i obalnim područjem: Sustav praćenja i promatranja za stalnu procjenu stanja Jadranskog mora

153 23.12.2014 Odluka o donošenju Akcijskog programa Strategije upravljanja morskim okolišem i obalnim područjem: Sustav praćenja i promatranja za stalnu procjenu stanja Jadranskog mora

VLADA REPUBLIKE HRVATSKE

2892

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014) i članka 16. stavka 2., a u vezi s člankom 17. Uredbe o izradi i provedbi dokumenata Strategije upravljanja morskim okolišem i obalnim područjem (»Narodne novine«, broj 112/2014), Vlada Republike Hrvatske je na sjednici održanoj 17. prosinca 2014. godine donijela

[ODLUKU
 O DONOŠENJU AKCIJSKOG PROGRAMA STRATEGIJE UPRAVLJANJA MORSKIM
OKOLIŠEM I OBALNIM PODRUČJEM: SUSTAV PRAĆENJA I PROMATRANJA ZA STALNU
PROCJENU STANJA JADRANSKOG MORA](dodatni/434153.pdf)

153 23.12.2014 Odluka o donošenju Akcijskog programa Strategije upravljanja morskim okolišem i obalnim područjem: Sustav praćenja i promatranja za stalnu procjenu stanja Jadranskog mora

153 23.12.2014 Odluka o donošenju Akcijskog programa Strategije upravljanja morskim okolišem i obalnim područjem: Sustav praćenja i promatranja za stalnu procjenu stanja Jadranskog mora

Odluka, NN 153/2014-2892
## Zaključak Vlade Republike Hrvatske, klasa: 022-03/14-07/300, urbroj 50301-05/18-14-6 od 17. prosinca 2014.

### NN 153/2014 (23.12.2014.), Zaključak Vlade Republike Hrvatske, klasa: 022-03/14-07/300, urbroj 50301-05/18-14-6 od 17. prosinca 2014.

VLADA REPUBLIKE HRVATSKE

2893

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/2011 i 119/2014), Vlada Republike Hrvatske je na sjednici održanoj 17. prosinca 2014. godine donijela

ZAKLJUČAK

1. Prihvaća se Strategija poticanja inovacija Republike Hrvatske 2014. – 2020., u tekstu koji je sastavni dio ovoga Zaključka.

2. Zadužuju se tijela državne uprave i druga tijela javne vlasti, određena nositeljima pojedinih prioritetnih mjera iz Akcijskog plana Strategije, iz točke 1. ovoga Zaključka, da u predviđenim rokovima provedu mjere i aktivnosti iz svoje nadležnosti.

3. Zadužuje se Ministarstvo gospodarstva da o donošenju ovoga Zaključka obavijesti tijela iz točke 2. ovoga Zaključka.

4. Ovaj Zaključak objavit će se u »Narodnim novinama«.

Klasa: 022-03/14-07/300

Urbroj: 50301-05/18-14-6

Zagreb, 17. prosinca 2014.

Predsjednik

Zoran Milanović, v. r.

[**STRATEGIJA POTICANJA INOVACIJA REPUBLIKE HRVATSKE 2014. – 2020.**](dodatni/434155.pdf)

153 23.12.2014 Zaključak Vlade Republike Hrvatske, klasa: 022-03/14-07/300, urbroj 50301-05/18-14-6 od 17. prosinca 2014.

Ostalo, NN 153/2014-2893
## Odluka o prirezu porezu na dohodak Općine Đurmanec

### NN 153/2014 (23.12.2014.), Odluka o prirezu porezu na dohodak Općine Đurmanec

153 23.12.2014 Odluka o prirezu porezu na dohodak Općine Đurmanec

OPĆINA ĐURMANEC

2898

Na temelju članaka 30. i 30.a. Zakona o financiranju jedinica lokalne i područne (regionalne) samouprave, (»Narodne novine« broj 117/93, 69/97, 33/00, 73/00, 127/00 i 59/01, 107/01, 117/01, 150/02, 147/03, 132/06, 26/07, 73/08 i 25/12) i članka 15. Statuta Općine Đurmanec (»Službeni glasnik Krapinsko-zagorske županije« broj 8/13 i 6/14.), Općinsko vijeće Općine Đurmanec na 9. sjednici održanoj 18. prosinca 2014. godine donosi

ODLUKU

O PRIREZU POREZU NA DOHODAK OPĆINE ĐURMANEC

Članak 1.

Ovom Odlukom utvrđuju se obveznici, stopa te način obračuna i plaćanja prireza porezu na dohodak koji je vlastiti izvor prihoda Proračuna Općine Đurmanec.

Članak 2.

Prirez porezu na dohodak plaća se po stopi od 10 %.

Članak 3.

Osnovica prireza porezu na dohodak je utvrđen porez na dohodak.

Članak 4.

Prirez porezu na dohodak plaćaju fizičke osobe s prebivalištem ili uobičajenim boravištem na području Općine Đurmanec, a obveznici su plaćanja poreza na dohodak prema Zakonu o porezu na dohodak.

Članak 5.

Prirez porezu na dohodak prihod je Proračuna Općine Đurmanec i uplaćuje se na račun poreza i prireza na dohodak broj: HR3910010051710812009.

Članak 6.

Poslove u vezi s utvrđivanjem i naplatom prireza porezu na dohodak obavlja Ministarstvo financija – Porezna uprava.

Članak 7.

Ova odluka stupa na snagu prvi dan nakon objave u »Narodnim novinama«, a primjenjuje se od 1. siječnja 2015. godine.

Članak 8.

Ova će se Odluka objaviti i u »Službenom glasniku Krapinsko--zagorske županije«.

Klasa: 410-01/14-01/06

Urbroj: 2140/02-14-2

Đurmanec, 18. prosinca 2014.

Predsjednik Općinskog vijeća
Općine Đurmanec
Ivica Pelin, v. r.

Odluka, NN 153/2014-2898
## Odluka o izmjeni Odluke o porezima Grada Belog Manastira

### NN 153/2014 (23.12.2014.), Odluka o izmjeni Odluke o porezima Grada Belog Manastira

GRAD BELI MANASTIR

2900

Temeljem članka 30. Zakona o financiranju jedinica lokalne i područne (regionalne) samouprave (»Narodne novine«, broj: 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07, 73/08 i 25/12) i članka 49. stavak 1. točka 5. i članka 106. stavak 1. Statuta Grada Belog Manastira (»Službeni glasnik Grada Belog Manastira«, broj: 4/09 i 6/09, 1/13 i 3/13 – pročišćeni tekst), Gradsko vijeće Grada Belog Manastira, na 16. sjednici održanoj 15. prosinca 2014. godine, donijelo je

ODLUKU

O IZMJENI ODLUKE O POREZIMA GRADA BELOG MANASTIRA

Članak 1.

U Odluci o porezima Grada Belog Manastira (»Narodne novine«, broj: 39/02, 151/05, 141/06 i 33/12), članak 4. mijenja se i glasi:

»Prirez porezu na dohodak plaća se po stopi od 5%.«

Članak 2.

Ova Odluka stupa na snagu osmoga dana od dana objave u »Narodnim novinama«, a objavit će se i u »Službenom glasniku Grada Belog Manastira«.

Klasa: 410-01/14-01/01

Urbroj: 2100/01-01-01-14-1

Beli Manastir, 15. prosinca 2014.

Predsjednica
Gradskog vijeća
Jadranka Sabljak, v. r.

153 23.12.2014 Odluka o izmjeni Odluke o porezima Grada Belog Manastira

153 23.12.2014 Odluka o izmjeni Odluke o porezima Grada Belog Manastira

Odluka, NN 153/2014-2900
## Odluka o izmjeni Odluke o prirezu porezu na dohodak Općine Preseka

### NN 153/2014 (23.12.2014.), Odluka o izmjeni Odluke o prirezu porezu na dohodak Općine Preseka

153 23.12.2014 Odluka o izmjeni Odluke o prirezu porezu na dohodak Općine Preseka

OPĆINA PRESEKA

2901

Na temelju članka 30., 30.a. i 95. Zakona o financiranju jedinica lokalne i područne (regionalne) samouprave (»Narodne novine«, broj: 117/93., 69/97., 33/00., 73/00., 127/00, 59/01., 107/01., 117/01., 150/02., 147/03., 132/06., 26/07. Odluka Ustavnog suda Republike Hrvatske, 73/08. i 25/12.) i članka 28. Statuta Općine Preseka (»Glasnik Zagrebačke županije«, broj: 21/09. i 09/13.) Općinsko vijeće Općine Preseka na 8. sjednici 18. prosinca 2014. godine, donijelo je

ODLUKU

O IZMJENI ODLUKE O PRIREZU POREZU NA DOHODAK OPĆINE PRESEKA

Članak 1.

U članku 3. Odluke o prirezu porezu na dohodak Općine Preseka (»Narodne novine«, broj: 80/02.), stavak 1. mijenja se i glasi:

»Prirez porezu na dohodak plaća se po stopi od 5%.«

Članak 2.

Ova Odluka stupa na snagu osmog dana od dana objave u »Narodnim novinama«, primjenjuje se od 1. siječnja 2015. godine.

Ova Odluka bit će objavljena i u »Glasniku Zagrebačke županije«.

Klasa: 410-01/14-01/34

Urbroj: 238/26-14-01

Preseka, 18. prosinca 2014.

Predsjednik Općinskog vijeća
Stjepan Mušak, v. r.

Odluka, NN 153/2014-2901
## Odluka o izmjeni Odluke o općinskim porezima i prirezu poreza na dohodak Općine Konjščina

### NN 153/2014 (23.12.2014.), Odluka o izmjeni Odluke o općinskim porezima i prirezu poreza na dohodak Općine Konjščina

153 23.12.2014 Odluka o izmjeni Odluke o općinskim porezima i prirezu poreza na dohodak Općine Konjščina

OPĆINA KONJŠČINA

2902

Na temelju članaka 30. i 30a. Zakona o financiranju jedinica lokalne i područne (regionalne) samouprave (»Narodne novine« broj: 117963, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07, 73/08, i 25/12) i članka 35. Statuta Općine Konjščina (Službeni glasnik Krapinsko-zagorske županije broj 8/13) Općinsko vijeće Konjščina na 14. sjednici održanoj 18. prosinca 2014. godine donijelo je

ODLUKU

O IZMJENI ODLUKE O OPĆINSKIM POREZIMA I PRIREZU POREZU NA DOHODAK

Članak 1.

Članak 8. Odluke o općinskim porezima i prirezu poreza na dohodak (»Narodne novine« broj 109/2001 i Službeni glasnik Krapinsko-zagorske županije broj 5/2002 i 23/2010) mijenja se i glasi:

»Prirez porezu na dohodak plaća se po stopi od 10%.«

Članak 2.

Ostale odredbe Odluke o općinskim porezima i prirezu poreza na dohodak ne mijenjaju se.

Članak 3.

Ova Odluka o izmjeni Odluke o općinskim porezima i prirezu porezu na dohodak stupa na snagu osmi dan od dana objave u »Narodnim novinama«, a primjenjivat će se od 1. 1. 2015. godine. Ova Odluka objavit će se i u »Službenom glasniku Krapinsko-zagorske županije«.

Klasa. 410-01/14-01/4

Urbroj: 2211/04-1-14-2

Konjščina, 18. prosinca 2014.

Predsjednik Općinskog vijeća
Ivica Crneković, v. r.

Odluka, NN 153/2014-2902
## Uredba o izmjeni Zakona o financiranju vodnoga gospodarstva

### NN 154/2014 (24.12.2014.), Uredba o izmjeni Zakona o financiranju vodnoga gospodarstva

VLADA REPUBLIKE HRVATSKE

2904

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 115/2014), Vlada Republike Hrvatske je na sjednici održanoj 23. prosinca 2014. godine donijela

UREDBU

O IZMJENI ZAKONA O FINANCIRANJU VODNOGA GOSPODARSTVA

Članak 1.

U Zakonu o financiranju vodnoga gospodarstva (»Narodne novine«, br. 153/2009, 90/2011 i 56/2013) u članku 95. stavku 1. riječi: »1. siječnja 2015.« zamjenjuju se riječima: »1. siječnja 2016.«.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/14-03/147

Urbroj: 50301-05/25-14-2

Zagreb, 23. prosinca 2014.

Predsjednik

Zoran Milanović, v. r.

Uredba na temelju zakonske ovlasti, NN 154/2014-2904
## Uredba o dopuni Zakona o putnim ispravama hrvatskih državljana

### NN 154/2014 (24.12.2014.), Uredba o dopuni Zakona o putnim ispravama hrvatskih državljana

VLADA REPUBLIKE HRVATSKE

2905

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 115/2014), Vlada Republike Hrvatske je na sjednici održanoj 23. prosinca 2014. godine donijela

UREDBU

O DOPUNI ZAKONA O PUTNIM ISPRAVAMA HRVATSKIH DRŽAVLJANA

Članak 1.

U Zakonu o putnim ispravama hrvatskih državljana (»Narodne novine«, br. 77/99, 133/2002, 48/2005 i 74/2009), u članku 12. iza stavka 3. dodaje se stavak 4. koji glasi:

»Putne isprave s osnovnom kontrolom pristupa podacima na elektroničkom nosaču podataka (putne isprave 2. generacije) koje će se izdavati nakon 31. prosinca 2014. godine, a do početka izdavanja putnih isprava s dodatnom kontrolom pristupa podacima na elektroničkom nosaču podataka (putne isprave 3. generacije), važit će najduže do 31. prosinca 2024. godine.«.

Članak 2.

Ova Uredba objavit će se u »Narodnim novinama«, a stupa na snagu 1. siječnja 2015. godine.

Klasa: 022-03/14-03/146

Urbroj: 50301-09/09-14-2

Zagreb, 23. prosinca 2014.

Predsjednik

Zoran Milanović, v. r.

Uredba na temelju zakonske ovlasti, NN 154/2014-2905
## Uredba o izmjeni Zakona o zaštiti na radu

### NN 154/2014 (24.12.2014.), Uredba o izmjeni Zakona o zaštiti na radu

VLADA REPUBLIKE HRVATSKE

2906

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 115/2014), Vlada Republike Hrvatske je na sjednici održanoj 23. prosinca 2014. godine donijela

UREDBU

O IZMJENI ZAKONA O ZAŠTITI NA RADU

Članak 1.

U Zakonu o zaštiti na radu (»Narodne novine«, br. 71/2014 i 118/2014), u članku 102. stavak 5. mijenja se i glasi:

»(5) Zavod će od 1. ožujka 2015. godine postupati i rješavati u upravnim stvarima u prvostupanjskom postupku o svim pravima i obvezama propisanim ovim Zakonom.«.

Stavak 6. mijenja se i glasi:

»(6) Ministarstvo nadležno za rad postupat će i rješavati o pravima i obvezama iz stavka 5. ovoga članka do 28. veljače 2015. godine.«.

Stavak 7. mijenja se i glasi:

»(7) Protiv rješenja o pravima i obvezama, koje temeljem stavka 6. ovoga članka donosi ministarstvo nadležno za rad, žalba nije dopuštena, ali se može pokrenuti upravni spor.«.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/14-03/151

Urbroj: 50301-04/04-14-2

Zagreb, 23. prosinca 2014.

Predsjednik

Zoran Milanović, v. r.

Uredba na temelju zakonske ovlasti, NN 154/2014-2906
## Uredba o izmjeni Zakona o prikupljanju, obradi, povezivanju, korištenju i razmjeni podataka o primicima i javnim davanjima po osiguranicima

### NN 154/2014 (24.12.2014.), Uredba o izmjeni Zakona o prikupljanju, obradi, povezivanju, korištenju i razmjeni podataka o primicima i javnim davanjima po osiguranicima

VLADA REPUBLIKE HRVATSKE

2907

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 115/2014), Vlada Republike Hrvatske je na sjednici održanoj 23. prosinca 2014. godine donijela

UREDBU

O IZMJENI ZAKONA O PRIKUPLJANJU, OBRADI, POVEZIVANJU, KORIŠTENJU I RAZMJENI PODATAKA O PRIMICIMA I JAVNIM DAVANJIMA PO OSIGURANICIMA

Članak 1.

U Zakonu o prikupljanju, obradi, povezivanju, korištenju i razmjeni podataka o primicima i javnim davanjima po osiguranicima (»Narodne novine«, broj 157/2013), u članku 18. stavcima 1. i 2. riječi: »31. prosinca 2014.« zamjenjuju se riječima: »31. prosinca 2015.«.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/14-03/138

Urbroj: 50301-04/04-14-2

Zagreb, 23. prosinca 2014.

Predsjednik

Zoran Milanović, v. r.

Uredba na temelju zakonske ovlasti, NN 154/2014-2907
## Uredba o izmjenama i dopuni Zakona o zdravstvenoj zaštiti

### NN 154/2014 (24.12.2014.), Uredba o izmjenama i dopuni Zakona o zdravstvenoj zaštiti

VLADA REPUBLIKE HRVATSKE

2908

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 115/2014), Vlada Republike Hrvatske je na sjednici održanoj 23. prosinca 2014. godine donijela

UREDBU

O IZMJENAMA I DOPUNI ZAKONA O ZDRAVSTVENOJ ZAŠTITI

Članak 1.

U Zakonu o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013 i 22/2014), u članku 49., koji je propisan Zakonom o izmjenama i dopunama Zakona o zdravstvenoj zaštiti (»Narodne novine«, broj 82/2013), iza stavka 2. dodaje se novi stavak 3. koji glasi:

»Zdravstvenim radnicima koji obavljaju privatnu praksu na osnovi zakupa iz članka 215. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011 i 84/2011) i članka 29. Zakona o izmjenama i dopunama Zakona o zdravstvenoj zaštiti (»Narodne novine«, broj 71/2010) prestaje rad u privatnoj praksi zakupom najkasnije 31. prosinca 2015.«.

U dosadašnjim stavcima 3., 4. i 5. koji postaju stavci 4., 5. i 6. riječi: »31. prosinca 2014.« zamjenjuju se riječima: »31. prosinca 2015.«.

Dosadašnji stavak 6. postaje stavak 7.

Članak 2.

U članku 142. stavak 3. briše se.

Dosadašnji stavak 4. postaje stavak 3.

Članak 3.

Na dan stupanja na snagu ove Uredbe prestaju važiti Pravilnik o stjecanju statusa specijalista iz uže specijalnosti (»Narodne novine«, br. 128/2006 i 26/2007) i Pravilnik o stjecanju statusa specijalista iz uže specijalnosti (»Narodne novine«, broj 128/2014).

Članak 4.

Zahtjevi koje su doktori medicine specijalisti podnijeli za izdavanje pozitivnog mišljenja o svom radu na području uže specijalnosti Hrvatskoj liječničkoj komori do dana stupanja na snagu ove Uredbe riješit će se prema odredbama Pravilnika o stjecanju statusa specijalista iz uže specijalnosti (»Narodne novine«, broj 128/2014).

Članak 5.

Ova Uredba objavit će se u »Narodnim novinama«, a stupa na snagu 1. siječnja 2015. godine.

Klasa: 022-03/14-03/142

Urbroj: 50301-04/04-14-2

Zagreb, 23. prosinca 2014.

Predsjednik

Zoran Milanović, v. r.

Uredba na temelju zakonske ovlasti, NN 154/2014-2908